smcproject/ml-wiki-sentences huggingface dataset:
1850 മേയിൽ, അന്ന്  താനെ ജില്ലാ കളക്റ്ററായിരുന്ന  ഹ്യൂ പോയിന്റ്സ് മാലറ്റ് ആണ് മാഥേരാന്റെ സാധ്യതകൾ ആദ്യമായി തിരിച്ചറിഞ്ഞത്.
അന്നത്തെ ബോംബേ ഗവർണർ ആയിരുന്ന എൽഫിൻസ്റ്റൺ പ്രഭു ഈ പ്രദേശത്തെ ഒരു മലയോരവിനോദസഞ്ചാരകേന്ദ്രമാക്കി മാറ്റുവാനുള്ള പ്രവർത്തനങ്ങൾക്ക് തുടക്കം കുറിച്ചു.
സ്വാതന്ത്ര്യസമരസേനാനിയായിരുന്ന വീർ ഭായ് കോത്വാൾ ഇവിടെയാണ് ജനിച്ചത്.
1912 ഡിസംബർ 1-ന് മാഥേരാനിലെ ഒരു ക്ഷുരകകുടുംബത്തിലായിരുന്നു അദ്ദേഹത്തിന്റെ ജനനം.
1907-ൽ സർ ആദംജി പീർബോയ് പണികഴിപ്പിച്ചതാണ് നെരൾ മുതൽ മാഥേരാൻ വരെ നീളുന്ന, 20 കിലോമീറ്റർ ദൈർഘ്യമുള്ള മാഥേരാൻ ഹിൽ റെയിൽവേ.
ഇത് മാഥേരാൻ ലൈറ്റ് റെയിൽവേ (MLR) എന്നും അറിയപ്പെടുന്നു.
ഇതിനെ ലോകപൈതൃകപ്പട്ടികയിലേക്ക് പരിഗണിച്ചിരുന്നുവെങ്കിലും ആ ബഹുമതി ലഭിക്കുകയുണ്ടായില്ല.
പ്രശസ്ത നടനും സംവിധായകനുമായ ഗിരീഷ് കർണാട് ഇവിടെയാണ് ജനിച്ചത്.
2001-ലെ സെൻസസ് പ്രകാരം മാഥേരാനിലെ ജനസംഖ്യ  5139 ആണ്.
58% പുരുഷൻമാരും 42% സ്ത്രീകളുമാണ്.
ശരാശരി സാക്ഷരത 71% ആണ്.
ജനസംഖ്യയുടെ 11% ആറു വയസ്സിൽ താഴെയുള്ളവരാണ്.
മറാഠി, ഹിന്ദി, ഇംഗ്ലീഷ് എന്നിവയാണ് സംസാരഭാഷകൾ.
തൊപ്പിക്കുരങ്ങ് , ഹനുമാൻ കുരങ്ങ് എന്നീ കുരങ്ങുവർഗ്ഗങ്ങൾ മാഥേരാനിൽ ധാരാളമായി കാണപ്പെടുന്നു.
പുള്ളിപ്പുലി , മലയണ്ണാൻ , കേഴമാൻ , കുറുക്കൻ , കാട്ടുപന്നി , കീരി എന്നിവയും ഈ വനമേഖലയിൽ ഉണ്ട്.
ചിത്രശാല മാഥേരാനിലെ ചെമ്മൺ പാതകൾ ഷാർലറ്റ് തടാകം കാട് മാഥേരാൻ ലൈറ്റ് റെയിൽവേ വീർ കോത്വാൾ ഉദ്യാനം സൺസെറ്റ് പോയിന്റ് മലഞ്ചെരിവുകൾ അവലംബം പുറത്തേക്കുള്ള കണ്ണികൾ മാഥേരാൻ - മഹാരാഷ്ട്രാ ടൂറിസം വെബ്‌സൈറ്റ്
മാദിക ഭാഷ ഇംഗ്ലീഷ് വിലാസം https://ml.wikipedia.org/wiki/Madhika_Bhasha
കേരളത്തിലെ കണ്ണൂർ ജില്ലയിൽ ചക്ലിയ വിഭാഗം സംസാരിക്കുന്ന ഗോത്ര ഭാഷയാണ് മാദിക .
കണ്ണൂർ ജില്ലയിലെ കരുവള്ളൂർ പ്രദേശത്തെ ചക്ലിയ വിഭാഗങ്ങൾക്കിടയിലാണ് മാദിക ഭാഷ പ്രചാരത്തിലുള്ളത്.
തുളു, തെലുഗു, മലയാളം, തമിഴ് ഭാഷകൾ ചേർന്ന സങ്കര ഭാഷയായ മാദികയ്ക്ക് ലിപിയില്ല .
ആന്ധ്രപ്രദേശിന്റെയും കർണ്ണാടകയുടെയും അതിർത്തിയിലെ കുന്നുംപുറങ്ങളിൽ താമസിച്ച് വന്നിരുന്ന മാദികർ (ചക്ലിയർ) എന്ന പേരിൽ അറിയപ്പെടുന്ന ഗോത്ര വർഗം നൂറ്റാണ്ടുകൾക്ക് മുൻപ് കേരളത്തിലെ മലബാർ ഭാഗത്തേയ്ക്ക് പാലായനം ചെയ്ത് കരുവളളൂർ - കണ്ണൂർ ഭാഗങ്ങളിൽ താമസമാക്കുകയായിരുന്നു എന്നാണ് പറയപ്പെടുന്നത്.
അവലംബം ↑ The FourthTV
മാത്രയാണ് എന്തിനെയും വിഷമാക്കുന്നത് ഇംഗ്ലീഷ് വിലാസം https://ml.wikipedia.org/wiki/The_dose_makes_the_poison
Alle Dinge sind Gift, und nichts ist ohne Gift, allein die Dosis macht dass ein Ding kein Gift ist.
എല്ലാം വിഷമാണ്, വിഷമില്ലാത്തത് ഒന്നുമില്ല; മാത്രയാണ് എന്തിനെയും വിഷമല്ലാതാക്കുന്നത്.
—Paracelsus
ടോക്സിക്കോളജിയുടെ അടിസ്ഥാന തത്വത്തെ സൂചിപ്പിക്കാൻ ഉദ്ദേശിച്ചുള്ള ഒരു പഴഞ്ചൊല്ലാണ് മാത്രയാണ് എന്തിനെയും വിഷമാക്കുന്നത് ( ലത്തീൻ : dosis sola facit venenum ) - The dose makes the poison എന്നത്.
"എല്ലാം വിഷമാണ്, വിഷമില്ലാത്തത് ഒന്നുമില്ല; മാത്രയാണ് എന്തിനെയും വിഷമല്ലാതാക്കുന്നത്" പാരസെൽസസിന് ആണ് ഇതിന്റെ ഉപജ്ഞാതാവ് എന്നു കരുതുന്നു.
ശരീരത്തിനുള്ളിലെ ഒരു ജൈവവ്യവസ്ഥയിൽ വേണ്ടത്ര അളവിൽ എത്തിച്ചേർന്നാൽ മാത്രമേ വിഷം എന്ന് വിവക്ഷിക്കുന്ന വസ്തുക്കൾക്കുപോലും ദോഷകരമായ ഫലം ഉണ്ടാക്കാൻ കഴിയൂ എന്നാണ് ഇതിനർത്ഥം.
എല്ലാ രാസവസ്തുക്കളും വെള്ളവും ഓക്സിജനും പോലും അമിതമായി കഴിക്കുകയോ കുടിക്കുകയോ ആഗിരണം ചെയ്യുകയോ ചെയ്താൽ വിഷാംശം ആകാമെന്ന കണ്ടെത്തലിനെ ഈ തത്വം ആശ്രയിച്ചിരിക്കുന്നു.
"ഏതെങ്കിലും പ്രത്യേക രാസവസ്തുവിന്റെ വിഷാംശം ഒരു വ്യക്തിയുടെ ശരീരത്തിൽ എത്രത്തോളം പ്രവേശിക്കുന്നു എന്നതുൾപ്പെടെ നിരവധി ഘടകങ്ങളെ ആശ്രയിച്ചിരിക്കുന്നു."
ഈ കണ്ടെത്തൽ പൊതുജനാരോഗ്യ മാനദണ്ഡങ്ങൾക്കായുള്ള അടിത്തറയും നൽകുന്നു, ഇത് ഭക്ഷണം, പൊതു കുടിവെള്ളം, പരിസ്ഥിതി എന്നിവയിലെ വിവിധ മലിന വസ്തുക്കളുടെ സ്വീകാര്യമായ സാന്ദ്രത വ്യക്തമാക്കുന്നു.
എന്നിരുന്നാലും ഹ്രസ്വകാല എക്സ്പോഷർ മൂലമുണ്ടാകുന്ന നിശിത ഫലങ്ങളേക്കാൾ സങ്കീർണ്ണമാണ് രാസവിഷാംശത്തിന്റെ ദീർഘകാല എക്സ്പോഷറിന്റെ വിപരീതഫലങ്ങൾ.
വെള്ളം, ഭക്ഷണം, പരിസ്ഥിതി എന്നിവയിലെ താരതമ്യേന കുറഞ്ഞ അളവിലുള്ള മലിനീകരണം പോലും ദീർഘകാലമായി എക്സ്പോഷർ ഉണ്ടെങ്കിൽ കാര്യമായ വിട്ടുമാറാത്ത ഫലങ്ങൾ ഉണ്ടാക്കാം.
സാധാരണയായി വ്യത്യസ്ത ഡോസുകളുടെ ഫലങ്ങൾ വ്യത്യസ്ത തലങ്ങളിൽ വളരെ വ്യത്യസ്തമായിരിക്കും (ഡോസിനെ ആശ്രയിച്ച് വലുതും ചെറുതുമായ ഇംപാക്റ്റുകൾ മാത്രമല്ല).
ഇതും കാണുക മീഡിയൻ മാരകമായ ഡോസ്, എൽഡി 50 , തന്നിരിക്കുന്ന പദാർത്ഥത്തിന്റെ അക്യൂട്ട് വിഷാംശത്തിന്റെ അളവ്.
ഒരു പട്ടിക LD 50 വെള്ളത്തെ കുറിക്കുന്നു.
ഹോർമിസിസ് ഡോസ് ഏകാഗ്രത ചികിത്സാ സൂചിക - സമകാലിക ഫാർമക്കോളജിയിൽ സമാന്തര ആശയം ഫോറൻസിക് ടോക്സിക്കോളജി കുറിപ്പുകൾ ↑ "Die dritte Defension wegen des Schreibens der neuen Rezepte," Septem Defensiones 1538.
Werke Bd.
2, Darmstadt 1965, p. 510 ( full text ) ↑ The Dose Makes the Poison on Chemsafe at Yale Archived 2011-02-02 at the Wayback Machine .
1 2 Nancy Trautmann: The Dose Makes the Poison--Or Does It?
, Bioscience 2005, American Institute of Biological Sciences
മാത്രാസമകം
ഒരു മലയാള ഭാഷ വൃത്തമാണ് മാത്രാസമകം .
ഏതെങ്കിലും വിധത്തിൽ  ഒരു പാദത്തിനു പതിനാറു മാത്രകൾ വരുന്നതിനെ ചേർത്തുവെച്ച് മാത്രാസമകം എന്നു പറയുന്നു.
ഈ വൃത്തത്തിനു പലതരം വിഭാഗങ്ങൾ ഉണ്ട്.
അത്രമാത്രം പ്രാധാന്യമില്ലാത്തതിനാൽ ഇവയ്ക്കൊന്നും പ്രത്യേകമായി ലക്ഷണം നിലവിൽ ഇല്ല.
ഒരു പാദത്തിൽ എല്ലാം ലഘുമാത്രകളായിട്ടാണെങ്കിൽ അതിനെ അചലധൃതി എന്നും ഒമ്പതാമത്തെ അക്ഷരം ലഘുവും അവസാനത്തെ അക്ഷരമാത്ര ഗുരും ആയാൽ ഇടയിൽ യതോചിതമായി ഇവ കലർത്തിയും പതിനാറുമാത്രകൾ തികഞ്ഞാൽ ആണു സാധാരണയായി മാത്രാസമകം എന്നു വിളിക്കുന്നത്.
അതുപോലെ നാലുമാത്ര കഴിഞ്ഞ് ജഗണമോ ബാക്കിയെല്ലാം ലഘുമാത്രയോ അയാൽ അതിനെ വിശ്ലോകം എന്നു പറയുന്നു.
ഇതേപോലെ ജഗണമോ ബാക്കിയെല്ലാം ലഘുവോ വരുന്നത് എട്ടുമാത്ര കഴിഞ്ഞിട്ടാണെങ്കിൽ അതിനെ വാനവാസിക എന്നു വിളിക്കുന്നു.
ലക്ഷണം “ പാദത്തിൽ പലമട്ടായിപ്പതിനാറിഹ മാത്രകൾ
അടങ്ങീടും വൃത്തവർഗ്ഗം മാത്രാസമകസംജ്ഞമാം.
"ഏതുവിധമായിട്ടെങ്കിലും ഒരു പാദത്തിന് പതിനാറു മാത്ര എന്നു നിയമം കല്പിച്ചു ചെയ്യുന്ന വൃത്തങ്ങൾക്ക് ‘മാത്രാസമക’ ങ്ങളെന്നു പേർ. ഇതിൽ എല്ലാം ലഘുവായാൽ ‘അചലധൃതി’. 9ാം അക്ഷരം ലഘുവും, അന്ത്യം ഗുരുവും ശേഷം ഇച്ഛപോലെയും ആയാൽ സാധാരണ ‘മാത്രാസമകം’; നാലു മാത്ര കഴിഞ്ഞ് ജഗണമോ സർവ്വലഘുവോ ആയാൽ ‘വിശ്ലോകം’; ജഗണമോ സർവ്വലഘുവോ 8 മാത്ര കഴിഞ്ഞായാൽ ‘വാനവാസികാ’ - ഇത്യാദി പല അവാന്തരവിഭാഗങ്ങളും ഉണ്ട്. എന്നാൽ അവയെല്ലാം അപ്രസിദ്ധങ്ങളാകയാൽ പ്രത്യേകം ലക്ഷണവും ലക്ഷ്യവും അവയ്ക്ക് ഇല്ല എന്നു മാത്രമല്ല, ഇവയ്ക്കെല്ലാം ഭംഗി വേണമെങ്കിൽ സമമാത്രകൾ അടുത്ത വിഷമമാത്രകളിൽ ഒട്ടാതിരിക്കണം. അതായത് ദ്വിമാത്രഗണങ്ങളെക്കൊണ്ട് മുറിക്കണമെന്നു വരുന്നു. അപ്പോൾ ഇവയെല്ലാം മേൽ ഭാഷാവൃത്തപ്രകരണത്തിൽ പറയാൻ പോകുന്ന തരംഗിണി മുതലായ തുള്ളൽ‌പ്പാട്ടുവൃത്തങ്ങളിൽ ഉൾപ്പെട്ടുപോകയും ചെയ്യും."
എന്ന് വൃത്തമഞ്ജരിയിൽ ഏ.
ആർ. രാജരാജവർമ്മ ചൂണ്ടിക്കാണിക്കുന്നു.
അവലംബം ↑ വൃത്തമഞ്ജരി, എ.ആർ. രാജരാജവർമ്മ വൃത്തമഞ്ജരിയിലെ വൃത്തങ്ങൾ
മാത്സ് ബ്ലോഗ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Maths_Blog
വിവരസാങ്കേതികവിദ്യയിലെ വളർച്ചക്കനുശ്രിതമായി 2009 ൽ കേരളത്തിലെ സ്കൂൾ വിദ്യാഭ്യാസവുമായി ബന്ധപ്പെട്ട പാഠ്യ, പാഠ്യേതര വിഷയങ്ങളെ സംബന്ധിച്ച, മലയാളഭാഷയിലുള്ള ലേഖനങ്ങൾ പ്രസിദ്ധീകരിക്കുന്ന ഒരു ബ്ലോഗാണ് മാത്‌സ് ബ്ലോഗ് .
കേരളത്തിലെ ഹൈസ്കൂൾ ഗണിത അധ്യാപകർക്കായുള്ള ബ്ലോഗ് എന്നനിലയിലാണ് ഇതിന് തുടക്കമിട്ടതെങ്കിലും, സ്കൂൾ അഭ്യസനത്തെയും അധ്യാപകവൃത്തിയെയും ബാധിക്കുന്ന പലതരം കാര്യങ്ങളും, അധ്യാപകൻ തയ്യാറാക്കുന്ന പാഠ്യവിഭവങ്ങളും അധ്യയന തന്ത്രങ്ങളും പങ്കുവയ്ക്കുന്ന ലേഖനങ്ങളും, അധ്യാപകരുടെ സർവീസ് സംബന്ധിച്ച പ്രശ്നങ്ങൾ ചർച്ചചെയ്യുന്ന ലേഖനങ്ങളും വിവരസാങ്കേതികവിദ്യയുടെ ഉപയോഗം സംബന്ധിച്ച് ഈ രംഗത്തുള്ളവർക്കുള്ള സംശയനിവാരണത്തിനുള്ള ലേഖനങ്ങളും, അധ്യാപകർക്കായി, പഠിപ്പിക്കാൻ സഹായിക്കുന്ന ലേഖനങ്ങളും പ്രസിദ്ധീകരിക്കുന്നു .
ഐടി@സ്കൂൾ മാസ്റ്റർ ട്രെയിനറായ ജയദേവന്റെ നിർദ്ദേശപ്രകാരം എറണാകുളം ജില്ലയിലെ എടവനക്കാട് എസ്.ഡി.പി.വൈ. കെ.പി.എം.എച്ച്.എസിലെ അധ്യാപകനായ കെ ജി ഹരികുമാറും എടവനക്കാട് എച്ച്.ഐ.എച്ച്.എസ്.എസിലെ അധ്യാപകനായ വി കെ നിസാറും ചേർന്നാണ് ഈ ബ്ലോഗ് തുടങ്ങിയത്.
ഗൂഗിളിന്റെ , ബ്ലോഗ്ഗർ സേവനം ഉപയോഗപ്പെടുത്തുന്ന ഇതിനിപ്പോൾ mathsblog.in എന്ന ഡൊമൈൻ നാമവുമുണ്ട് .
2009 ജനുവരി 31 ന് ആദ്യ പോസ്റ്റ് പ്രസിദ്ധീകരിച്ചു.
കേരളത്തിലെ ഹൈസ്കൂൾ ഗണിത അധ്യാപകർക്കായി, മലയാളത്തിലുള്ള ഒരു ബ്ലോഗ് എന്നതായിരുന്നു തുടക്കത്തിലെ ആശയം.
മാതൃഭൂമി "നഗര"ത്തിൽ ഈ ബ്ലോഗിന്റെ പ്രവർത്തനത്തെപ്പറ്റി  പ്രസിദ്ധീകരിച്ച കുറിപ്പ്, ബ്ലോഗ് വ്യാപകമായി അറിയപ്പെടാൻ കാരണമായി.
ഇതെത്തുടർന്ന് അധ്യാപകരും അനധ്യാപകരുമായ, വിവിധ മേഖലകളിൽ വൈദഗ്ദ്ധ്യമുള്ളവർ ബ്ലോഗിന്റെ പ്രവർത്തനങ്ങളിൽ പങ്കെടുക്കാൻ തുടങ്ങി.
ഇതിന്റെ ഫലമായി ബ്ലോഗ്, ഹൈസ്കൂൾ ഗണിതം അല്ലാതെയുള്ള, അധ്യാപകർക്കും വിദ്യാർത്ഥികൾക്കും താത്പര്യമുള്ള മറ്റു പലതരം വിഷയങ്ങളെപ്പറ്റിയുള്ള ലേഖനങ്ങളും പ്രസിദ്ധീകരിച്ചുതുടങ്ങി.
ബ്ലോഗ് നടത്തിപ്പു സംഘത്തിലേക്ക് കൂടുതൽ പേർ ചേർന്നു; സ്വതന്ത്ര സോഫ്റ്റ്‌വെയർ രംഗത്ത് പ്രവർത്തിക്കുന്ന ഒരാളും, പതിന്നാല് അധ്യാപകരും ബ്ലോഗ് സംഘാടകരായി ഇപ്പോഴുണ്ട്.
പ്രധാന പംക്തികൾ പാഠ്യവിഷയങ്ങൾ
പൈത്തൺ പാഠങ്ങളും, ഗണിത പസിലുകളും, പരീക്ഷകളുടെ ഉത്തരസൂചികകൾ, ടീച്ചിംഗ് നോട്ടുകൾ, വർക്ക് ഷീറ്റുകൾ, പ്രസന്റേഷനുകൾ തുടങ്ങിയവ ലഭ്യമാക്കുന്നു.
സാങ്കേതിക രംഗത്തെ പുത്തൻ പ്രവണതകളെപ്പറ്റി കുട്ടികളെ അറിയിക്കാനും അവരിൽ പ്രചോദനമുണ്ടാക്കാനും മാത്‌സ് ബ്ലോഗ് ശ്രമിക്കുന്നുണ്ട്.
പാഠ്യേതരവിഷയങ്ങൾ
ഗവൺമെന്റ് ഓർഡറുകളും സർക്കുലറുകളും പ്രസിദ്ധീകരിക്കുകയും, അധ്യാപകരുടെ ശമ്പളവും മറ്റ് സർവീസ് കാര്യങ്ങളും കൈകാര്യം ചെയ്യുന്ന സ്പാർക്ക് എന്ന സോഫ്റ്റ്‌വെയറിനെക്കുറിച്ചും , വിദ്യാഭ്യാസ വകുപ്പുമായി ബന്ധപ്പെട്ട സർക്കുലറുകളും നിർദ്ദേശങ്ങളും, അധ്യാപകരും വിദ്യാർഥികളും കാലികമായി നേരിടുന്ന പ്രതിസന്ധികൾക്ക് പരിഹാരം നിർദ്ദേശിക്കുയും ചെയ്യുന്നു.
പുതിയ കാലത്ത് അധ്യാപകർക്ക് ക്ലാസ് റൂമിന് പുറത്തും നിരവധി പ്രവർത്തനങ്ങൾ ചെയ്യാനുള്ളതിനാൽ അതിന്റെ സാങ്കേതിക നൂലാമാലകൾ വിവരിക്കുകയും, സംശയങ്ങൾക്ക് പലപ്പോഴും തൽസമയം മറുപടി നല്കുന്നുണ്ട്.
ഗവൺമെന്റ് ഓർഡറുകൾക്ക് പുറമെ ഫ്ലാഷ് ന്യൂസുകൾ,  റിസൾട്ടുകൾ, സർക്കാർ വെബ്‌സൈറ്റിലേക്കുള്ള ലിങ്കുകൾ, ടാക്‌സ് കാൽക്കുലേറ്റർ, ഉച്ചഭക്ഷണ സംബന്ധമായ കാര്യങ്ങൾ, സ്വതന്ത്ര സോഫ്റ്റ്‌വെയറായ ഉബുണ്ടുവിനെക്കുറിച്ചുമുള്ള സ്‌കൂൾ സംബന്ധിയായ വിഷയങ്ങളിലും അധ്യാപകരും വിദ്യാർഥികളും സംവദിക്കികയും ചെയ്യുന്നുണ്ട്.
അധ്യാപനമേഖലയിൽ നടപ്പിൽ വരുന്ന പുതിയ പരിഷ്കാരങ്ങളേയും മറ്റുമുള്ള ഗൗരവമാർന്ന ചർച്ചകൾക്കായി ചർച്ചാവേദിയുമാണിത്, കൂടാതെ .
എസ്.എം.എസ് ചാനൽ വഴി പതിനയ്യായിരം പേർക്ക് മുകളിൽ എസ്.എം.എസ് അയക്കുന്നുണ്ടായിരുന്നു.
പക്ഷേ ഇപ്പോൾ ആ സേവനം ചില സാങ്കേതിക കാര്യങ്ങൾമൂലം നിലവിലില്ല.
വിഷയങ്ങളുടെ പട്ടിക ക്രമം മാത്​സ് ബ്ലോഗിൽ ചർച്ച ചെയ്യപ്പെടുന്ന വിഷയങ്ങൾ 1 പാഠ്യവിഷയങ്ങളുമായി ബന്ധപ്പെട്ട ചർച്ചകൾ 2 ശാസ്ത്ര വിഷയങ്ങളിലുള്ള പുരോഗമനപരമായ ചർച്ചകൾ 3 വിദ്യാർത്ഥികൾക്കുള്ള മാതൃകാ ചോദ്യപേപ്പറുകൾ 4 വിദ്യാർത്ഥികൾക്കുള്ള വർക്ക് ഷീറ്റുകൾ 5 പ്രഹേളികകൾ (പസിലുകൾ) 6 സോഫ്റ്റ്‌വെയർ ചർച്ചകൾ 7 മികവുകൾ പരിചയപ്പെടുത്തൽ 8 കലാരചനകൾ പങ്കുവെക്കൽ 9 ഉദ്യോഗസംബന്ധിയായ സംശയ നിവാരണം 10 ആനുകാലിക വാർത്താധിഷ്ഠിത ചർച്ചകൾ 11 പുസ്തകങ്ങളെ പരിചയപ്പെടുത്തൽ മാദ്ധ്യമശ്രദ്ധ
മാതൃഭൂമി 'നഗരം', മലയാള മനോരമ പഠിപ്പുര , മാധ്യമം വെളിച്ചം , ഇൻഫോകൈരളി , ഇൻഫോമാധ്യമം രാഷ്ട്രദീപിക എന്നിവയിൽ മാത്സ് ബ്ലോഗിനെപ്പറ്റി വാർത്ത വന്നു.
സ്മാർട്ട് ഫാമിലി എന്ന മാസികയിൽ ബ്ലോഗുമായി ബന്ധപ്പെട്ട അഭിമുഖം വന്നതോടെ നിരവധി വിദേശ മലയാളികളും ബ്ലോഗിനെക്കുറിച്ചറിഞ്ഞു.
കൂടാതെ ഏഷ്യാനെറ്റ് ന്യൂസ് ചാനലിൻറെ സിറ്റി റ്റൈം പരിപാടിയിൽ മാത്‌സ് ബ്ലോഗിനെ കുറിച്ചു പരാമർശിച്ചിരുന്നു.
അവലംബം 1 2 3 1 2 പുറത്തേക്കുള്ള കണ്ണികൾ മാത്സ് ബ്ലോഗ്
മാദേയി വന്യജീവി സങ്കേതം ഇംഗ്ലീഷ് വിലാസം https://ml.wikipedia.org/wiki/Mhadei_Wildlife_Sanctuary
15°34′18″N 74°10′15″E ﻿ / ﻿ 15.57167°N 74.17083°E ﻿ / 15.57167; 74.17083
ഗോവ സംസ്ഥാനത്തുള്ള ഒരു സംരക്ഷിത പ്രദേശമാണു മാദേയി  വന്യജീവി സങ്കേതം (ആംഗലേയം: Mhadei Wildlife Sanctuary ) , .
208 .5  ചതുരശ്ര കിലോമീറ്റർ  വിസ്തീർണ്ണമുള്ള ഈ വന്യജീവി സങ്കേതം ഉത്തര ഗോവയിലെ സാൻഗ്വേം  താലൂക്കിലാണ് സ്ഥിതിചെയ്യുന്നത്.
പശ്ചിമഘട്ടത്തിലുൾപ്പെട്ട ഇവിടം ജൈവ വൈവിധ്യം കൊണ്ട്  ശ്രദ്ധേയമാണ്.
തദ്ദേശീയമായി ബംഗാൾ കടുവകളെ ഇവിടെ നിന്ന് കണ്ടെത്തിയതിനാൽ  പ്രൊജക്റ്റ്‌ ടൈഗർ റിസർവിന്റെ ഭാഗമാണ് മാദേയി  വന്യജീവി സങ്കേതം അവലംബം Mhadei Wildlife Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാഹ്യ ഉറവിടങ്ങൾ Mhadei Wildlife Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Centre asks Goa for tiger reserve proposal again 15-8-2012 Bhimagad forest is now wildlife sanctuary Archived 2013-01-03 at Archive.is , 12-2-2011 Map showing National Parks and Wildlife Sanctuaries in Goa Map
മാത്ര (വ്യാകരണം) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
അക്ഷരം ഉച്ചരിക്കാൻ വേണ്ടുന്ന സമയത്തെ മാത്ര എന്ന് മലയാളവ്യാകരണത്തിൽ പറയുന്നു.
ലഘുവിന് ഒരു മാത്രയും ഗുരുവിന് രണ്ടുമാത്രയുമാണ് ന‍ൽകുന്നത്.
സംസ്‌കൃത പാണിനി ഗ്രന്ഥത്തിലാണ് ഇത്തരത്തിൽ ആദ്യമായി മാത്രയേ വേർതിരിച്ചു കണ്ടിട്ടുള്ളത്.
സംസ്കൃതത്തിൽ പ്ലൂതം എന്നൊരു മാത്ര കൂടി നിലനിൽക്കുന്നുണ്ട്.
ലഘു
ഹ്രസ്വസ്വരം അഥവാ ലഘു ഉച്ചരിക്കുവാൻ എന്നത് ഒരു മാത്ര മാത്രം അടങ്ങുന്ന കാലയളവിൽ ഉച്ചരിക്കാൻ കഴിയുന്ന സ്വരങ്ങളെയാണ്.
ഉദാഹരണം: അ , ഇ വാക്യത്തിൽ : സീത,ഗീത ഗുരു
ദീർഘസ്വരം അഥവാ ഗുരു എന്നത് ഉച്ചരിക്കുവാൻ രണ്ട്മാത്രകൾ ആവശ്യമായ കാലയളവിൽ ഉച്ചരിക്കാൻ കഴിയുന്ന സ്വരങ്ങളാണ്.
ഉദാഹരണം: ആ , ഈ വാക്യത്തിൽ സീതെ, ഗീതെ എന്ന് അല്പം നീട്ടി വിളിക്കുന്ന രീതിയിൽ ഉള്ള ഉപയോഗം പ്ലൂതം
പൣത അഥവാ പ്ലൂതം എന്നത് ഉച്ചരിക്കുവാൻ മൂന്ന് മാത്രകൾ അല്ലെങ്കിൽ രണ്ടിൽ കൂടുതൽ മാത്രകൾ ആവശ്യമായ കാലയളവിൽ ഉച്ചരിക്കാൻ കഴിയുന്ന സ്വരങ്ങളാണ്.
ഉദാഹരണം: ഔ , ഐ വാക്യത്തിൽ സീതേ, ഗീതേ എന്ന് കുറച്ചു കൂടി നീട്ടി വിളിക്കുന്ന രീതിയിൽ ഉള്ള ഉപയോഗം അവലംബം
ബൽജീന്ദർ സിംഗ് ഇംഗ്ലീഷ് വിലാസം https://ml.wikipedia.org/wiki/Baljinder_Singh
ഒരു ഇന്ത്യൻ കായിക താരമാണ് ബൽജീന്ദർ സിംഗ് (ജനനം 18 സെപ്റ്റംബർ 1986).20 കിലോമീറ്റർ നടത്തത്തിൽ മത്സരിക്കുന്ന ഇദ്ദേഹ ഈ വിഭാഗത്തിൽ ഒളിമ്പിക്സ് 2012 (ലണ്ടൻ) .
യോഗ്യത നേടിയിരുന്നു.
ഈ ഇനത്തിൽ ഇദ്ദേഹത്തിന്റെ മികച്ച സമയം 1:22:12 ആണ്.
ബൽബീർ സിങ്ങ് കുലർ ഇംഗ്ലീഷ് വിലാസം https://ml.wikipedia.org/wiki/Balbir_Singh_Kular
ഇന്ത്യൻ ഫീൽഡ് ഹോക്കി താരമാണ് കേണൽ ബൽബീർ സിംഗ് കുലർ (VSM, 5 ഏപ്രിൽ 1945).
ബൽബീർ സിംഗ് കുല്ലാർ / ഖുള്ളർ എന്നും ബൽബീർ സിംഗ് എന്നും അദ്ദേഹം അറിയപ്പെടുന്നു.
ജലന്ധർ ജില്ലയിലെ സൻസാർപൂർ ഗ്രാമത്തിലാണ് ബൽബീർ സിംഗ് ജനിച്ചത്.
പിന്നീട് ജലന്ധർ പട്ടണത്തിൽ താമസിച്ചു.
ഇന്ത്യൻ യൂണിവേഴ്സിറ്റീസ് ഹോക്കി ടീമിന്റെ ഭാഗമായി 1962 ൽ അദ്ദേഹം അഫ്ഗാനിസ്ഥാനിൽ കളിച്ചു.
1964 ൽ അദ്ദേഹം ദില്ലിയിലെ ദേശീയ ഹോക്കി ചാമ്പ്യൻഷിപ്പിൽ പഞ്ചാബ് സംസ്ഥാനത്തെ പ്രതിനിധീകരിച്ചു.
1965 ൽ ഇന്ത്യൻ കരസേനയിൽ ചേർന്ന ബൽബീർ സിംഗ് പിന്നീട് കേണൽ പദവിയിലേക്ക് ഉയർന്നു.
ദേശീയ ഹോക്കി ടീമിന്റെ അംഗമായിരുന്ന അദ്ദേഹം യൂറോപ്പ് (1966-1968), ജപ്പാൻ (1966), കെനിയ (1967), ഉഗാണ്ട (1968) എന്നീ രാജ്യങ്ങളിലെ പര്യടനത്തിൽ പങ്കെടുത്തു.
1966 ലെ ഏഷ്യൻ ഗെയിംസ് സ്വർണ്ണം, 1968 ലെ ഒളിമ്പിക് വെങ്കല മെഡലും ജേതാക്കളായി ഇന്ത്യൻ ഹോക്കി ടീമിന്റെ ഭാഗമായിരുന്നു ബൽബീർ സിംഗ്.
1968 ലെ ഒളിമ്പിക്സിൽ അദ്ദേഹം മൂന്ന് ഗോളുകൾ നേടി.
1965-1974 കാലഘട്ടത്തിൽ ബൽബിർ സിംഗ് ഇന്ത്യൻ ഹോക്കി ചാമ്പ്യൻഷിപ്പിൽ സർവീസ് ടീം പ്രതിനിധിയായി.
1971 ൽ ബോംബെ ഗോൾഡ് കപ്പ് നേടിയ സർവീസസ് ടീമിന്റെ ക്യാപ്റ്റനായിരുന്നു അദ്ദേഹം.
കാൽമുട്ടിലെ പ്രശ്നങ്ങൾ കാരണം 1970 ൽ ബൽബീർ സിംഗ് സജീവമായ കളിയിൽ നിന്ന് വിരമിച്ചു.
1970-1980 കാലഘട്ടത്തിൽ ASC ഹോക്കി ടീമിനെ പരിശീലിപ്പിച്ചു.
പിന്നീട് 1981ൽ സെൻട്രൽ സോൺ ടീം, ഇന്ത്യൻ പുരുഷ ഹോക്കി ടീം (1982), വനിതാ ഹോക്കി ടീം (1995-98) എന്നിവർക്ക് പരിശീലനം നൽകി.
1982 ലെ ഇന്ത്യൻ പുരുഷ ടീമിന്റെ കോച്ചായി ആംസ്റ്റർഡാമിലെ ചാമ്പ്യൻസ് ട്രോഫിയിൽ വെങ്കലം നേടി, മെൽബണിൽ 1982ൽ എസ്എസ്എൻഡ (Esande) വേൾഡ് ഹോക്കി ചാമ്പ്യൻഷിപ്പിലും ഡൽഹിയിൽ നടന്ന ഏഷ്യൻ ഗെയിംസിലും വെള്ളി നേടി.
1987 മാർച്ച് മുതൽ 1987 ജൂലൈ വരെ ഇന്ത്യൻ ഹോക്കി ടീമിനുള്ള ഒരു സെലക്ടറായും 1995 ൽ ഇന്തോ-പാൻ അമേരിക്കൻ ഹോക്കി ചാമ്പ്യൻഷിപ്പ് (ചണ്ഡീഗഡ്) വേൾഡ് മാനേജർ ആയും സേവനമനുഷ്ഠിച്ചിട്ടുണ്ട്.
ബൽബീർ സിംഗ് പിന്നീട് സൻസാർപൂരിലെ ഹോക്കി അസോസിയേഷൻ പ്രസിഡന്റായിരുന്നു.
2012 ൽ ലണ്ടൻ ഒളിമ്പിക്സിൽ സൻസാർപുർ തന്റെ ആത്മകഥ കരസേനാ മേധാവി വി കെ സിംഗ് പ്രകാശനം ചെയ്തു.
അംഗീകാരങ്ങളും അംഗീകാരങ്ങളും വിശിഷ്ഠ സേവാ മെഡൽ അർജുന അവാർഡ് (1968) ചീഫ് ഓഫ് ആർമി സ്റ്റാഫ് കാൻഡ്രേഷൻ കാർഡ് ലൈഫ് ടൈം അച്ചീവ്മെന്റ് അവാർഡ് (1999)
1966 ഏഷ്യൻ ഗെയിംസിലെ സ്വർണ്ണ മെഡലിന് ബഹുമാനം അർപ്പിച്ചുകൊണ്ട് ഇന്ത്യൻ പോസ്റ്റ് 31 ഡിസംബർ 1966 ൽ പുറത്തിറങ്ങിയ പ്രത്യേക സ്മാരക സ്റ്റാമ്പിൽ പ്രദർശിപ്പിച്ച നാല് കളിക്കാരന്മാരിൽ ഒരാളായിരുന്നു ബൽബീർ സിങ്.
മറ്റ് മൂന്നു പേരാണ് വിനുദ് കുമാർ, ജോൺ വിക്ടർ പീറ്റർ , മുഖ്ബൻ സിംഗ്.
==പുറത്തേയ്ക്കുള്ള കണ്ണികൾ == .
ബർഹാൻപൂർ
മധ്യപ്രദേശിലെ ഇടത്തരം വലിപ്പമുള്ള നഗരമാണ് ബർഹാൻപൂർ .
ബർഹാൻപൂർ ജില്ലയുടെ ഭരണസിരാ കേന്ദ്രമാണിത്.
ഭോപ്പാലിന് ഏകദേശം 340 കിലോമീറ്റർ (211 മൈൽ) തെക്ക് പടിഞ്ഞാറായും മുബൈയ്ക്ക് 540 കിലോമീറ്റർ (336 മൈൽ) വടക്കുകിഴക്കുമായി താപ്തി നദിയുടെ വടക്കൻ തീരത്താണ് ഇതു സ്ഥിതിചെയ്യുന്നത്.
നഗരം ഒരു മുനിസിപ്പൽ കോർപ്പറേഷനും ജില്ലാ ആസ്ഥാനവുമാണ്.
ബൽഖ് ഇംഗ്ലീഷ് വിലാസം https://ml.wikipedia.org/wiki/Balkh
വടക്കൻ അഫ്ഗാനിസ്താനിലെ വളരെയേറെ ചരിത്രപ്രാധാന്യമുള്ള ഒരു പുരാതനനഗരമാണ് ബൽഖ് ( പേർഷ്യൻ : بلخ - ബൽഖ്, പുരാതന പേർഷ്യൻ : 𐎲𐎾𐎧; പുരാതന ഗ്രീക്ക് : Baktra).
നഗരങ്ങളുടെ അമ്മ എന്നാണ് ഈ നഗരം അറിയപ്പെടുന്നത്.
ബാക്ട്ര എന്നും അറിയപ്പെട്ടിരുന്ന ഇത് പുരാതന ബാക്ട്രിയയിലേയും , മദ്ധ്യകാലത്തെ ഖുറാസാനിലേയും പ്രധാനപ്പെട്ട ഒരു നഗരമായിരുന്നു.
പണ്ട് ചൈനയിൽ നിന്നും പടിഞ്ഞാറോട്ടുള്ള പട്ടുപാതയിലെ പ്രധാനപ്പെട്ട വാണിജ്യകേന്ദ്രമായിരുന്നു ബൽഖ്.
അഫ്ഗാനിസ്ഥാനിലെ ബൽഖ് എന്ന പേരിൽത്തന്നെയുള്ള പ്രവിശ്യയിൽ സ്ഥിതിചെയ്യുന്ന ഇത് ഇന്ന് താരതമ്യേന ചെറിയ ഒരു പട്ടണമാണ്.
പ്രവിശ്യയുടെ ആസ്ഥാനമായ മസാർ-ഇ ഷറീഫിന് 20 കിലോമീറ്റർ വടക്കുപടിഞ്ഞാറായി സ്ഥിതിചെയ്യുന്ന ബൽഖ്, അഫ്ഗാനിസ്താന്റെ വടക്കൻ അതിർത്തിയായ അമു ദര്യ നദിക്ക് 74 കിലോമീറ്റർ തെക്കുമാറിയാണ് നിലകൊള്ളുന്നത്.
ആദ്യകാല ഇറാനിയൻ ജനങ്ങളായിരിക്കണം ഈ നഗരം സ്ഥാപിച്ചത്.
പിൽക്കാലത്ത് മദ്ധ്യേഷ്യയിൽ നിന്നും വന്ന വിവിധ ജനവിഭാഗങ്ങൾ ഇവിടെ അധിവസിച്ചു.
തുർക്കിക് ഭാഷകൾ സംസാരിക്കുന്ന ഉസ്ബെക്കുകളാണ് ബൽഖിലെ ഇന്നത്തെ താമസക്കാർ.
മസാർ-ഇ ശരീഫിൽ നിന്നും തുടങ്ങുന്ന ഒരു പാത, ബൽഖിലൂടെ കടന്ന് മുർഘാബ് നദിയേയും മുറിച്ച് കടന്ന് പടിഞ്ഞാറ്‌ ഹരി നദീതടം വരെ എത്തുന്നുണ്ട്.
അലക്സാണ്ടറുടെ ആക്രമണകാലത്ത് അഫ്ഗാനിസ്താന് വടക്കുള്ള അദ്ദേഹത്തിന്റെ സൈനികനീക്കങ്ങൾക്ക് ബൽഖ് താവളമാക്കിയിരുന്നു.
മംഗോളിയൻ ആക്രമണത്തിനു ശേഷം 1270 കാലത്ത് മാർക്കോ പോളോ ബൽഖ് സന്ദർശിച്ചിട്ടുണ്ട്.
മദ്ധ്യധരണ്യാഴി മേഖലയിൽ നിന്ന് ചൈനയിലേക്ക് മംഗോളിയൻ ഖാനായിരുന്ന ഖ്വിബിലായ് ഖാന്റെ സഭയിലേക്കുള്ള തന്റെ യാത്രക്കിടയിലായിരുന്നു ഇത്.
വിസ്തൃതിയേറിയ മഹത്തായ നഗരമാണ് ബാൾഖ് എന്നും, മുൻപ് ഇത് ഇതിലും മഹത്തരമായിരുന്നെങ്കിലും താർത്താറുകളുടേയ്യും മറ്റുവിഭാഗങ്ങളുടേയു അധിനിവേശം വെണ്ണക്കല്ലിൽ തീർത്ത പല കൊട്ടാരങ്ങളുടേയും മാളികകളേയും തകർത്തു എന്ന് അദ്ദേഹം പറയുന്നു.
ഇവിടത്തെ നാട്ടുകാരുടെ വിവരണമനുസരിച്ച്, അലക്സാണ്ടർ ദാരിയസിന്റെ പുത്രിയെ വിവാഹം ചെയ്തത് ഇവിടെ വച്ചാണ് എന്നും മാർക്കോ പോളോ പറയുന്നു.
ഇവിടത്തെ ജനങ്ങൾ മുഹമ്മദീയരായിരുന്നു എന്നും ലെവന്റിലെ തർതാർ രാജാവിന്റേയും, പേർഷ്യയിലെ ഇൽഖാനി സാമ്രാജ്യത്തിന്റെയും അതിരായിരുന്നു അക്കാലത്ത് ഈ നഗരം എന്നും അദ്ദേഹം കൂട്ടിച്ചേർക്കുന്നു.
ചെങ്കിസ് ഖാന്റെ ആക്രമണകാലത്ത് തകർന്ന ബൽഖ്, അദ്ദേഹത്തിന്റെ പിൻ‌ഗാമികളിലൊരാളായ ചഗതായ് വംശത്തിലെ കെബെഗ് ഖാന്റെ കാലത്ത് (ഭരണകാലം:1318 മുതൽ 1326 വരെ) പുനർനിർമ്മിക്കപ്പെട്ടു .
ബൽരാജ് സാഹ്നി
പ്രമുഖ ഹിന്ദി ചലച്ചിത്ര അഭിനേതാവായിരുന്നു ബൽരാജ് സാഹ്നി (1 മേയ് 1913 – 13 ഏപ്രിൽ 1973).
യുധിഷ്ഠിർ സാഹ്നി എന്നായിരുന്നു യഥാർത്ഥ പേര്.
125ൽപരം സിനിമകളിൽ അഭിനയിച്ചു.
1969 ൽ പത്മശ്രീ പുരസ്കാരം ലഭിച്ചു.
അവിഭക്ത ഇന്ത്യയിലെ റാവൽപിണ്ടിയിൽ ജനിച്ച അദ്ദേഹം ലാഹോറിലെ ഗവൺമെന്റ് കോളേജിലാണ് പഠിച്ചത്.
ഇംഗ്ലീഷിൽ ബിരുദാന്ദര ബിരുദം നേടിയ അദ്ദേഹത്തിന് പത്രപ്രവർത്തകനാകാനായിരുന്നു ആഗ്രഹം.
ടാഗോറിന്റെ ശാന്തിനികേതനിൽ സാഹ്നിയും ഭാര്യയും അധ്യാപകരായി.
ഗാന്ധിജിയോടൊപ്പം വാർധയിലെ സേവാഗ്രാമത്തിലും കുറച്ചു നാൾ കഴിഞ്ഞു.
1940- 44 ൽ ബി.ബി.സിയിലെ ഹിന്ദി റേഡിയോ ജേർണലിസ്റ്റും സ്ക്രിപ്റ്റ് റൈറ്ററുമായി പ്രവർത്തിക്കാൻ ലണ്ടനിലേക്ക് പോയി.
ബ്രിട്ടനിലെ കമ്യൂണിസ്റ്റുകാരുമായി അടുത്തു പ്രവർത്തിച്ചിരുന്ന അദ്ദേഹം ഇന്ത്യയിലേക്ക് മടങ്ങിയതിനു ശേഷം ഭാര്യ ദമയന്തിയോടൊപ്പം അന്നത്തെ കമ്മ്യൂണിസ്റ്റു പാർട്ടിയിൽ(അവിഭക്ത സി.പി.ഐയിൽ) ചേർന്നു.
എ.ഐ.വൈ.എഫിന്റെ സ്ഥാപക പ്രസിഡന്റായിരുന്നു.
ബൽരാജ് സാഹ്നി ഭാര്യ ദമയന്തിയോടൊപ്പം, 1936.
ഇന്ത്യൻ പീപ്പിൾസ് തിയേറ്റർ അസോസിയേഷൻ ( ഇപ്റ്റ ) പ്രവർത്തനങ്ങൾക്ക് നേതൃത്ത്വം നൽകി.
ഇപ്റ്റയുടെ തെരുവു നാടകങ്ങൾ അവതരിപ്പിച്ചു  ബംഗാൾ  ക്ഷാമത്തിന്നിരയായവരെ സഹായിക്കുന്ന പ്രവർത്തനങ്ങളിൽ സജീവമായി പ്രവർത്തിച്ചു.
കലാരൂപങ്ങളിലൂടെ, പ്രത്യേകിച്ചും നാടകങ്ങളിലൂടെ, രാഷ്ട്രീയ അവബോധം പരത്തുക എന്ന ലക്ഷ്യം  മുൻ നിർത്തി പ്രവർത്തിച്ചു.
ഇൻസാഫ് എന്ന സിനിമയിൽ അഭനയിച്ചുകൊണ്ട് ചലച്ചിത്ര രംഗത്തെത്തിയ അദ്ദേഹം കെ.എ. അബ്ബാസിന്റെ ദൂർ ചൽ, ബിമൽ റോയിയുടെ ദോ ബിഗാ സമേൻ എന്ന ചിത്രത്തിലൂടെയും ഉജ്ജ്വലമായ അഭിനയം കാഴ്ച വച്ചു.
ദോ ബിഗാ സമേൻ കാൻ ചലച്ചിത്ര മേളയിൽ പുരസ്കാരം നേടുകയും ചെയ്തു.
ടാഗോറിന്റെ കാബൂളിവാലയിലെ അഭിനയം അദ്ദേഹത്തിന് നിരവധി ആരാധകരെ സൃഷ്ടിച്ചു.
പത്മിനി , നൂതൻ , മീനാകുമാരി , വൈജയന്തിമാല , നർഗീസ് തുടങ്ങിയ പ്രമുഖ അഭിനേതാക്കളെല്ലാം അദ്ദേഹത്തിന്റെ നായികമാരായി അഭിനയിച്ചിരുന്നു.
ഗരം ഹവ"" എന്ന സിനിമയിലാണ് ആദ്ദേഹം അവസാനമായി അഭിനയിച്ചത്.
എഴുത്തുകാരനെന്ന നിലയിലും സാഹ്നി ശോഭിച്ചു.
ആദ്യ കാല രചനകൾ ഇംഗ്ലീഷിലായിരുന്നെങ്കിലും  പിന്നീട് പഞ്ചാബിയിലും എഴുതി.
1960 ൽ പാകിസ്താൻ സന്ദർശനത്തിനു ശേഷം 'മേരി പാകിസ്താനി സഫർ' എന്ന പുസ്തകമെഴുതി.
റഷ്യൻ സന്ദർശനത്തിനു ശേഷമെഴുതിയ 'മേരി റുസി സഫർനാമ' സോവിയറ്റ് ലാന്റ് അവാർഡിനർഹമായി.
മേരി ഫിലിമി ആത്മകഥ എന്ന പേരിൽ ആത്മകഥയുമെഴുതി.
ഭാര്യ ദമയന്തി ദേവിയായിരുന്നു അദ്ദേഹത്തിന്റെ  ഗുഡിയ എന്ന ചിത്രത്തിലെ നായിക.
പൊതുരംഗങ്ങളിൽ അദ്ദേഹത്തോടൊപ്പം തോൾ ചേർന്നു പ്രവർത്തിച്ചിരുന്ന അവർ 1947 ൽ അന്തരിച്ചു.
പിന്നീട് ബന്ധുവായ സന്തോഷ് ചന്ദോക്കിനെ വിവാഹം ചെയ്തു.
മകൻ പരീക്ഷിത് സാഹ്നി ചലച്ചിത്രപ്രവർത്തകനാണ്.
പ്രസിദ്ധ നോവലിസ്റ്റ് ഭീഷ്മ സാഹ്നി സഹോദരനാണ്.
തന്റെ സിനിമാ വരുമാനത്തിന്റെ ഏറിയ പങ്കും മുംബൈയിലെ ചേരിനിവാസികൾക്കു നൽകുകയും അവരോടൊന്നിച്ചു കഴിയുകയും ചെയ്തു.
ബിമൽ റോയ്യുടെ ദോ ബിഘാ സെമീൻ , അമിയോ ചക്രവർത്തിയുടെ സീമ , രാജേന്ദ്ര സിങ്ങ് ബേഡിയുടെ കഥയെ അടിസ്ഥാനപ്പെടുത്തിയ ഗരം കോട്ട് , ഹേമൻ ഗുപ്തയുടെ കാബൂളിവാല , യാഷ് ചോപ്രയുടെ വക്ത് എം എസ് സത്യൂവിന്റെ ഗരം ഹവ തുടങ്ങിയവ.
കൃതികൾ മേരി ഫിലിമി ആത്മകഥ 'മേരി പാകിസ്താനി സഫർ' (പഞ്ചാബി) 'മേരി റുസി സഫർനാമ'(പഞ്ചാബി) കാമി (തൊഴിലാളികൾ)(പഞ്ചാബി) ഏക് സഫർ ഏക് ദസ്തൻ (പഞ്ചാബി) പുരസ്കാരങ്ങൾ പത്മശ്രീ (1969) സോവിയറ്റ് ലാന്റ് അവാർഡ് അവലംബം ↑ Stumbling into films by sheer chance The Tribune , 2 September 2001.
↑ Parikshit Sahni turns producer Archived 2012-07-08 at Archive.is Mid Day , 4 May 2006.
My dad came from a literary background and taught English Literature at Shantiniketan.
My mom who was doing her Bachelor's degree there, was expecting me then, and was about to give her exams.
Tagore told her that I should be called Parikshit as she was giving pariksha, while I was still in her womb.
↑ In Jhang Manghiane, an article by Balraj Sahni Modern Indian Literature an Anthology: Plays and Prose , by K. M. George, Sahitya Akademi.
Published by Sahitya Akademi , 1992.
ISBN 81-7201-783-9 .
Page 605 .
അധിക വായനയ്ക്ക് Balraj Sahni: An Intimate Portrait , by Puran Chandra Joshi.
Published by Vikas Pub.
House, 1974.
Balraj, my brother (National biography series) , by Bhishma Sahni.
National Book Trust, India, 1981.
പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Balraj Sahni സാഹ്നിയുടെ ജന്മശത വാർഷികം - സീതാറാം യെച്ചൂരി Archived 2018-07-10 at the Wayback Machine .
Balraj Sahni’s Convocation Address at Jawaharlal Nehru University in 1972
ബൽരാജ് മാധോക് ഇംഗ്ലീഷ് വിലാസം https://ml.wikipedia.org/wiki/Balraj_Madhok
ബൽരാജ് മാധോക് (ജീവിതകാലം: 25 ഫെബ്രുവരി 1920 - 2 മെയ് 2016) ജമ്മുവിൽ നിന്നുള്ള ഒരു ഇന്ത്യൻ രാഷ്ട്രീയ പ്രവർത്തകനായിരുന്നു.
യഥാർത്ഥത്തിൽ ദേശീയ സംഘടനയായ രാഷ്ട്രീയ സ്വയംസേവക സംഘത്തിൽ (ആർ‌.എസ്‌.എസ്.) പ്രവർത്തിച്ചിരുന്ന ഒരു സാമൂഹ്യ പ്രവർത്തകനായിരുന്ന അദ്ദേഹം പിന്നീട് ഭാരതീയ ജനസംഘത്തിലൂടെ (ബിജെഎസ്) ഒരു രാഷ്ട്രീയക്കാരനായി പ്രവർത്തിച്ചു.
ജമ്മു കശ്മീർ നാട്ടുരാജ്യത്ത് ആർ‌.
എസ്.‌എസിന്റെ പ്രവർത്തനത്തിന് തുടക്കമിടുന്നതിലും പിന്നീട് ജമ്മുവിലെ ഹൈന്ദവരുടെ താൽപ്പര്യങ്ങളെ പ്രതിനിധീകരിക്കുകയും ചെയ്ത രാഷ്ട്രീയ പാർട്ടിയായ ജമ്മു പ്രജാ പരിഷത്തിന്റെ പ്രവർത്തനത്തിലും ബൽരാജ് മധോക് നിർണ്ണായകമായ പങ്കുവഹിച്ചിരുന്നു.
ഒടുവിൽ അദ്ദേഹം ഭാരതീയ ജനസംഘത്തിന്റെ പ്രസിഡന്റ് പദവിയിലേയ്ക്ക് നിയമിതനാകുകയും 1967 ലെ പൊതുതെരഞ്ഞെടുപ്പിൽ പാർട്ടിയ്ക്കുവേണ്ടി വിജയകരമായ ഒരു മത്സരത്തിന് നേതൃത്വം നൽകുകയും ചെയ്തു.
അടൽ ബിഹാരി വാജ്‌പേയി , എൽ. കെ. അദ്വാനി എന്നിവരുമായുള്ള രാഷ്ട്രീയ അഭിപ്രായവ്യത്യാസത്തെത്തുടർന്ന് അദ്ദേഹം പാർട്ടിയിൽ നിന്ന് രാജിവച്ചു.
ആര്യ സമാജത്തോടു ചായ്‌വുള്ള ജമ്മു ആസ്ഥാനമായുള്ള ഒരു ഖത്രി കുടുംബത്തിലാണ് ബൽരാജ് മാധോക് ജനിച്ചത്.
അദ്ദേഹത്തിന്റെ പിതാവ് ജഗന്നാഥ് മധോക് ലഡാക്ക് ഡിവിഷനിലെ ജമ്മു കശ്മീർ സർക്കാരിൽ ഉദ്യോഗസ്ഥനായി ജോലി ചെയ്തിരുന്ന പശ്ചിമ പഞ്ചാബിലെ ഗുജ്‌റൻവാല ജില്ലയിലെ ജല്ലെൻ സ്വദേശിയായിരുന്നു.
ബാൾട്ടിസ്ഥാനിലെ സ്കാർഡുവിൽ ജനിച്ച ബാൽരാജ് മധോക് ബാല്യകാലം ജല്ലനിൽ ചെലവഴിച്ചു.
ശ്രീനഗർ , ജമ്മുവിലെ പ്രിൻസ് ഓഫ് വെയിൽസ് കോളേജ് എന്നിവിടങ്ങളിലും ലാഹോറിലെ ദയാനന്ദ് ആംഗ്ലോ-വേദിക് കോളേജിലും (ഡിഎവി കോളേജ്) വിദ്യാഭ്യാസം ചെയ്ത അദ്ദേഹം 1940 ൽ അവിടെനിന്ന് ചരിത്രത്തിൽ ബി. എ. ഓണേഴ്സ് ബിരുദം നേടി.
അവലംബം ↑ Jaffrelot, Religion, Caste and Politics 2011 , പുറം.
sfn error: no target: CITEREFJaffrelot,_Religion,_Caste_and_Politics2011 ( help ) ↑ ↑
ബൽക്കാഷ് തടാകം ഇംഗ്ലീഷ് വിലാസം https://ml.wikipedia.org/wiki/Lake_Balkhash
മദ്ധ്യേഷ്യയിലെ ഏറ്റവും വിസ്തൃതമായ തടാകങ്ങളിലൊന്നാണ് ബൽക്കാഷ് .
കസാക്കിസ്ഥാന്റെ തെക്കുകിഴക്കൻ ഭാഗത്തായാണ് ഈ തടാകം സ്ഥിതി ചെയ്യുന്നത്.
ഇലി , കറാതൽ, അക്സു, ലെപ്സി, ബ്യാൻ, കാപൽ, കോക്സു എന്നീ നദികൾ ഈ തടാകത്തിൽ വന്നുചേരുന്നു.
16,996 ലക്ഷം ച.
വിസ്തൃതിയുള്ള ബൽക്കാഷിന്റെ തടവിസ്തൃതി 4.13 ച.
ഇത് 85% കസാഖ്സ്താനിലും ബാക്കി ചൈനയിലുമായാണ്‌ പരന്നുകിടക്കുന്നത്.
ശരാശരി ആഴം 5.8 മീറ്റർ മാത്രമേ ഈ തടാകത്തിനുള്ളൂ.
പരമാവധി ആഴം 25.6 മീറ്ററാൺ.
നവംബർ തൊട്ട് മാർച്ച് വരെ ബൽക്കാഷ് തണുത്തുറഞ്ഞ് കട്ടിയാവും.
ആറലിനെപ്പോലെ ബൽക്കാഷും സാവധാനം ചുരുങ്ങിക്കൊണ്ടിരിക്കുകയാണ്.
ചിത്രങ്ങൾ NASA image, taken 18 April 2000 by SeaWiFS] The central peninsula of the lake as seen from a plane Map of the Lake Balkhash drainage basin അവലംബം പുറത്തേക്കുള്ള കണ്ണികൾ Information on Balkhash's geography and biology Archived 2011-07-16 at the Wayback Machine .
Kazakh 'national treasure' under threat United Nations Environmental Programme details on Lake Balkhash "Central Asia: Kazakhstan, aid bodies work to save major lake" 13 March 2007 RadioFreeEurope/RadioLiberty Balkhash - friends meeting (forum) Archived 2011-07-25 at the Wayback Machine .
ബൽബീർ സിംഗ് സീനിയർ ഇംഗ്ലീഷ് വിലാസം https://ml.wikipedia.org/wiki/Balbir_Singh_Sr .
ബൽബീർ സിംഗ് ദോസോഞ്ജ് (ജനനം: 10 ഒക്ടോബർ 1924) മുൻ ഇന്ത്യൻ ഹോക്കി കളിക്കാരനാണ്.
ബൽബീർ സിംഗ് ലണ്ടൻ (1948), ഹെൽസിങ്കി (1952) (വൈസ് ക്യാപ്റ്റൻ), മെൽബൺ (1956) (ക്യാപ്റ്റൻ) എന്നീ ഒളിമ്പിക്സു കളിലെ ഇന്ത്യയുടെ വിജയങ്ങളിൽ  മൂന്ന് തവണ ഒളിമ്പിക് സ്വർണ്ണ മെഡൽ ചാമ്പ്യനായി.
എക്കാലത്തേയും മഹാനായ ഹോക്കി കളിക്കാരനായി അദ്ദേഹത്തെ കണക്കാക്കുന്നു.
ആധുനിക ദിവസങ്ങളിൽ ധ്യാൻചന്ദ് ,ഒരു കായിക ഇതിഹാസമായി വിശേഷിപ്പിക്കുന്നു.